13. 11. 90 De Europæiske Fællesskabers Tidende Nr. L 313/37 KOMMISSIONENS BESLUTNING af 30. oktober 1990 om bemyndigelse af Kongeriget Spanien til midlertidigt at tillade handel med sædekorn af hård hvede, der ikke opfylder kravene i Rådets direktiv 66/402/EØF (90/551/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 66/402/EØF af 14. juni 1966 om handel med sædekorn ()), senest ændret ved Kommissionens direktiv 89/2/EØF (?, særlig artikel 17, under henvisning til anmodning fra Kongeriget Spanien, og ud fra følgende betragtninger : I Spanien var produktionen i 1990 af sædekorn af sorter af hård hvede, som opfylder kravene i direktiv 66/402/ EØF, utilstrækkelig, og landets behov kan derfor ikke dækkes ; det er heller ikke muligt på tilfredsstillende måde at dække dette behov med sædekorn, der opfylder alle de i nævnte direktiv fastsatte krav, fra andre medlemsstater eller fra tredjelande ; Kongeriget Spanien bør derfor for en periode, der udløber den 31. marts 1991, bemyndiges til at tillade handel med sædekorn af ovennævnte art, for hvilket der gælder mindre strenge regler ; desuden bør andre medlemsstater, der er i stand til at forsyne Spanien med sådant sædekorn, der ikke opfylder kravene i nævnte direktiv, bemyndiges til at tillade handel hermed under förudsætning af, at det er bestemt for Spanien ; de i denne beslutning fastsatte foranstaltninger er i over- ensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING : Artikel 1 Kongeriget Spanien bemyndiges til indtil den 31. marts 1991 at tillade handel på sit område med højst 2 300 tons (1) EFT nr. 125 af 11. 7. 1966, s. 2309/66. () EFT nr. L 5 af 7. 1. 1989, s. 31. sædekorn af hård hvede (Triticum durum Desf.) af meget tidlige og kortstråede arter af kategorien »certificeret sæde- kom af første generation« eller »certificeret sædekorn af anden generation«, der ikke opfylder betingelserne i bilag II til direktiv 66/402/EØF med hensyn til mindste spireevne, for så vidt følgende krav er opfyldt: a) spireevnen skal være på mindst 80 % for det rene sædekorn b) den officielle etiket skal bære følgende oplysninger : — »Mindste spireevne 80 %« — »Udelukkende bestemt for Spanien«. Artikel 2 De øvrige medlemsstater bemyndiges til på de i artikel 1 fastsatte betingelser at tillade handel på deres område med højst 2 300 tons sædekorn af hård hvede under forudsæt- ning af, at det udelukkende er bestemt for Spanien. Den officielle etiket skal være forsynet med de i artikel 1, litra b), omhandlede angivelser. Artikel 3 Medlemsstaterne giver inden den 31. maj 1991 Kommis- sionen meddelelse om, hvor stor en mængde sædekorn der er afsat på deres område i medfør af denne beslutning. Kommissionen underretter de øvrige medlemsstater herom. Artikel 4 Denne beslutning er rettet til medlemsstaterne.; Udfærdiget i Bruxelles, den 30. oktober 1990. På Kommissionens vegne Ray MAC SHARRY Medlem af Kommissionen